Document ID: /fineweb-2-swissfilter-quality_10-filterrobots/filtered/01798.jsonl.gz/1817

Chlausziit 2022.
Liebi Chind, liebi Elterä
Bald isch es so wit, dä Samichlaus und dä Schmutzli chömed.
Dä Chlausizug isch am Sunntig, 20. Novembär 2022. Mir chömed vom Wald (Hardbrücke) her und laufet dänn über Neuwiesstrass und Zentralstrass zum Gmeindshusplatz wo dä Wiehnachtsmärt isch.
Dä Wagä mit dä Ross und Eseli sind au däbi.
Mir chömed au zu dir Hei oder du chasch üs Zwei au im Wald go bsuechä cho.
Unä im Programm gsehsch wänn mir wo sind.
Mir freuet üs ganz fescht uf Chlausziit 2022.
Liebi Grüess
Din Samichlaus & Schmutzli
...und au es ia-ia-Grüessli vo euisem Eseli
Programm und Chlausdatä 2022.
Chlausizug in Volketswil!
Sunntig, 20. Novämber 2022
Dä Chlausiizug endet in dem Jahr uf em Platz vor em Gmeindshus! Dä Samichlausiizug chunt am Sunntig, 20. Novembär ab em 17.30 Uhr.
Dä Wiehnachtsmärt isch i dem Jahr am Samstig, 19. und am Sunntig, 20. Novembär 2022 uf em Gmeindshusplatz und hät dä ganz Tag offä.
Chlaushüüsli
Samschtig, 26 Novämber und
Sunntig 27. Novämber 2022
sChlaushüüsli isch a dene beide Täg vom 11 - 16h offä und du chasch go luegä wiä ich, dä Schmutzli und dEseli läbet.
Ohni Ameldig.
Huusbsüech
Vom Dunnstig, 01. Dezämber bis Dunnstig, 08. Dezämber 2022
I dere Ziit bsuechet ich und dä Schmutzli dich dihei.
Du chasch üs bstellä und mir chömed am
Samstig + Sunntig ab 16 Uhr
Mäntig bis Friitig ab 18 Uhr
Wichtig:
--> Din Huusbsuech dihei chasch au übers Kontakformular "Mich bstellä" ab em Fritig, 28. Oktobär 2022 afröge. Du chunsch dänn es Formular zum usfüllä zrugg über und "nur's retourniertä Formular" gilt dänn als definitivi Ameldig.
Chlausofon is Waldhüsli: 043 399 57 40 - erscht ab em Sunntig, 20. Novämber 2022 aktiv!